Coba ceritain soal Gejala dalam bahasa melayu

Gejala, juga dikenali sebagai simptom (daripada bahasa Yunani σύμπτωμα, "kecelakaan, malang, yang menimpa", daripada συμπίπτω, "kumenimpa", daripada συν- "bersama, dengan" dan πίπτω, "kujatuh") ialah penyimpangan daripada fungsi atau perasaan biasa yang disedari oleh pesakit, mencerminkan kehairanan suatu keadaan yang luar biasa atau suatu penyakit. Gejala itu subjektif, ia diperhati oleh pesakit, dan tidak boleh diukur terus, manakala tanda dapat diperhati secara objektif oleh yang lain. Sebagai contoh, parestesia ialah gejala (hanya orang yang mengalaminya dapat memerhati terus rasa sesemut mereka), manakala eritema ialah tanda (sesiapa dapat mengesahkan yang kulit berwarna lebih merah daripada buasa). Gejala dan tanda selalunya tidak khusus, tetapi gabungan kedua-duanya selalunya sekurang-kurangnya menandakan diagnosis tertentu, bantu mengecilkan sesuatu yang mungkin salah. Dalam kes-kes yang lain, gejala-gejala ini khusus malah sampai ke tahap menjadi patognomonik.

Istilah ini kadangkala juga digunakan pada keadaan fisiologi di luar konteks penyakit, sebagai contoh apabila merujuk "gejala kehamilan". Ramai orang menggunakan istilah tanda dengan gejala secara bertukar ganti.